Viatjàvem amb el meu company i la nostra filla de dos anys i no podríem haver trobat un lloc millor per allotjar-nos a Palermo.
Ha fet uns dies de pluja i hem aprofitat moltíssim la cuina i la casa en general i podem constatar que no falta de res. La Raula fins i tot ens havia deixat dues cerveses fresques a la nevera! I un peluix per la Sibèria al seu bressol, que li ha regalat!
La ubicació és perfecte. Et pots moure a peu per tot el casc antic.
S'ha de tenir en compte que al centre de Palermo hi ha restriccions de trànsit. Si mous el cotxe entre les 8 del vespre i les 8 del matí no hi ha problema. Sinó has de comprar una espècie de passi que val 5€.
I per deixar al costat de l'apartament no hi ha problema. Hi ha varies placetes on podràs trobar aparcament gratuït.
L'apartament és molt acollidor, funcional, net, tranquil i càlid.
El llit és gran i molt còmode.
La comunicació amb la Raula és fàcil i immediata. I ella és encantadora, sol·lícita, atenta... Durant l'estada s'ha preocupat en tot moment de que estiguéssim bé i no ens faltés de res.
I quan ja havíem marxat ens hem adonat que ens havíem deixat una jaqueta i li hem demanat que ens l'enviés per correu... I en comptes d'això ens l'ha portat a Cefalu. No tinc paraules.
Moltíssimes gràcies per tot Raula.
Si tornem a Palermo, repetirem segur!